Diari Oficial de la Generalitat Valenciana


Sumari del DOGV 4956, del 01-03-2005 (2005/2191)

DECRET 42/2005, de 25 de febrer, del Consell de la Generalitat, pel qual es declaren d'aplicació en la campanya 2005 les mesures regulades en el Decret 29/2002 de 26 de febrer, del Consell de la Generalitat, per a limitar la pol·linització encreuada entre plantacions de cítrics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/02/25/42/dof/vci/html**

### Dades del document

Número de DOGV
:   4956

Data del DOGV
:   01-03-2005

Secció del DOGV
:   I. DISPOSICIONS GENERALS

Número del document
:   2005/2191


Data del document
:   25-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Decret

Descriptors 

:   * plantació
    * agres
    * apicultura
    * mel

DECRET 42/2005, de 25 de febrer, del Consell de la Generalitat, pel qual es declaren d'aplicació en la campanya 2005 les mesures regulades en el Decret 29/2002 de 26 de febrer, del Consell de la Generalitat, per a limitar la pol·linització encreuada entre plantacions de cítrics. [2005/2191]
  
A principis dels anys 90 van sorgir els primers problemes en el mercat de cítrics com a conseqüència de la presència de llavors en els fruits destinats al consum en fresc. En la campanya de 1993 es va establir l'obligació de traure els ruscos de la zona citrícola, a fi de pal·liar la situació plantejada. En la campanya següent, i fins a la de l'any 2000, es va permetre l'accés dels ruscos a la zona, encara que allunyant-los 1000 metres de les varietats susceptibles de provocar pol·linització encreuada. Entre els anys 2000 i 2004 es va prohibir totalment l'assentament de ruscos a la zona citrícola, fixant una compensació econòmica.
  
Estes mesures tenien com a objectiu reduir la presència d'agents pol·linitzadors en els cítrics. En la campanya 1999 no van ser suficients per a evitar la presència de llavors, cosa que ha afectat a la qualitat final de determinades varietats. No obstant, en les campanyes 2000 fins a l'any 2004 han sigut eficaços.
  
En conseqüència, es considera necessari mantindre l'any 2005 i durant l'època de floració dels cítrics, la qual comprén des de l'1 d'abril fins al dia 31 de maig, la prohibició d'assentament de ruscos a la contornada de les plantacions de cítrics.
  
Per això, a proposta del conseller d'Agricultura, Pesca i Alimentació i amb la deliberació prèvia del Consell de la Generalitat, en la reunió del dia 25 de febrer de 2005,
  
DECRETE
  
Article únic
  
En la present campanya 2005 s'aplicarà el Decret 29/2002 de 26 de febrer, del Consell de la Generalitat, per a limitar la pol·linització encreuada entre plantacions de cítrics.
  
L'aplicació del Decret 29/2002 de 26 de febrer, del Consell de la Generalitat, per a limitar la pol·linització encreuada entre plantacions de cítrics, inclou tant les mesures de prohibició d'instal·lació de ruscos com la possibilitat d'ajudes indemnitzadores a percebre pels apicultors inscrits en el Registre d'Explotacions Ramaderes de la Comunitat Valenciana a 31 de gener de 2005, calculant l'import de l'ajuda proporcionalment al número de ruscos que tinguen inscrits en el Registre d'Explotacions Apícoles de la Comunitat Valenciana a data 31 de gener de 2001.
  
Els apicultors tindran un termini per a retirar els ruscos de la zona citrícola que serà el període comprés entre la publicació d'este decret i el dia 20 de març de 2005.
  
DISPOSICIÓ ADDICIONAL
  
Al llarg de l'any 2005 la Conselleria d'Agricultura, Pesca i Alimentació disposarà de la totalitat de l'inventari citrícola informatitzat. En este període deurà:
  
?Establir un sistema perquè els citricultors actualitzen la informació continguda en este.
  
?Localitzar aquelles superfícies que, dins de la zona citrícola, permeten l'assentament de ruscos sense generar riscos de producció de llavors en les varietats híbrides.
  
?Estudiar un procediment per a autoritzar l'assentament a les zones esmentades en el paràgraf anterior.
  
Estes actuacions es realitzaran en el marc d'un grup de treball integrat per un representant del sector apícola i un altre del citrícola pertanyent a cada una de les organitzacions professionals agràries i organitzacions interprofessionals de la Comunitat Valenciana.
  
DISPOSICIONS FINALS
  
Primera
  
Es faculta el conseller d'Agricultura, Pesca i Alimentació perquè dicte les disposicions necessàries per al desenvolupament d'este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
Alacant, 25 de febrer de 2005
  
El president de la Generalitat,
  
FRANCISCO CAMPS ORTIZ
  
El conseller d'Agricultura, Pesca i Alimentació,


Còpia Permalink ELI